12 ຄົນຕາຍ ໂຮມທັງເຈົ້າເມືອງ ໃນການໂຈມຕີສະລະຊີບ ທີ່ປາກິສຖານ
ຂ່າວສຳຄັນອື່ນໆອີກ: ພວກກະບົດ 17 ຄົນ ຖືກຂ້າຕາຍ ໃນການຕໍ່ສູ້ກັນທີ່ອັຟການິສຖານ; ສະພາຕ່ຳຮັບຜ່ານນ ຮ່າງກົດໝາຍປະຕິ ຮູບລະບົບສຸຂະພາບຂອງສະຫະລັດ; ຈີ
ເຈົ້າໜ້າທີ່ປາກິສຖານກ່າວວ່າ ຄົນວາງລະເບີດສະລະຊີບຄົນນື່ງໄດ້ໂຈມຕີຕະຫລາດທີ່ອັດແອໄປດ້ວຍຜູ້ຄົນແຫ່ງນື່ງ ໃນວັນອາທິດມື້ນີ້ ໃນພາກຕາເວັນຕົກຂອງປະເທດ ໂດຍໄດ້ສັງຫານເຈົ້າເມືອງຄົນນື່ງທີ່ຕໍ່ຕ້ານພວກຕາລີບານ ມີຄົນອື່ນໆອີກ ຢ່າງນ້ອຍ 11 ຄົນ ເສຍຊີວິດ ແລະຫລາຍສິບຄົນໄດ້ຮັບບາດເຈັບໃນການວາງລະເບີດເຊົ້າວັນອາທິດມື້ນີ້ຢູ່ເຂດ MATNI ຊານເມືອງ PESHAWAR ເຈົ້າໜ້າທີ່ກ່າວວ່າ ທ່ານ MALIK ເຈົ້າເມືອງຜູ້ເຄາະຮ້າຍເຄີຍສະນັບສະນູນພວກຕາລີບານມາກ່ອນ ແຕ່ໄດ້ຫັນປ່ຽນມາເຂົ້າຂ້າງລັດຖະບານປາກິສຖານແລະໄດ້ຈັດຕັ້ງກອງຫລອນຂື້ນມາຕໍ່ສູ້ກັບພວກຕາລີບານ ທ່ານເຄີຍລອດຊີວິດຈາກການຖືກໂຈມຕີມາກ່ອນແລ້ວຫລາຍຄັ້ງ ໃນເວລາເກີດການໂຈມຕີ ຕະຫລາດແຫ່ງນັ້ນ ເຕັມໄປດ້ວຍພວກໄປຈັບຈ່າຍຊື້ຂອງແລະແບ້ ທີ່ພໍ່ຄ້າແມ່ຄ້ານຳມາຂາຍ ເພື່ອກຽມໃສ່ການສະຫລອງບຸນ EID ຂອງຊາວມຸສລິມ ກະຊວງປ້ອງກັນປະເທດອັຟການີສຖານກ່າວວ່າ ກອງທະຫານຂອງຕົນພ້ອມກັບກຳລັງ ຂອງເນໂຕ້ ໄດ້ສັງຫານພວກກະບົດ ຈຳນວນ 17 ຄົນ ໃນເຂດພາກໃຕ້ ອັຟການິສຖານ ກະຊວງປ້ອງກັນປະເທດກ່າວເມື່ອວັນອາທິດມື້ນີ້ວ່າ ການສູ້ລົບເກີດຂື້ນ ຫລັງຈາກພວກກຸ່ມຫົວຮຸນແຮງ ໄດ້ຍິງປືນຄົກຫລາຍໆລູກໃສ່ທີ່ໝັ້ນ ແຫ່ງນື່ງຂອງກອງ ທັບອັຟການິສຖານ ໃນແຂວງ Zabul ເຈົ້າໜ້າທີ່ກ່າວອີກວ່າພວກກະບົດທີ່ບາດເຈັບຄົນນື່ງ ຖືກຈັບໄດ້ ເມື່ອວັນເສົາວານນີ້ ກຳລັງທະຫານທີ່ນຳໂດຍເນໂຕ ໃນອັຟການີສຖານ ກ່າວວ່າ ໜ່ວຍກຳລັງຮັກສາຄວາມປອດໄພ ແຫ່ງຊາດອັຟການິສຖານ ແລະຂອງນາໆຊາດ ຫລາຍກວ່າ 25 ຄົນ ຖືກຂ້າຕາຍຫລືໄດ້ຮັບບາດເຈັບ ຍ້ອນຄວາມເຂົ້າໃຈຜິດ ໃນລະວ່າງການປະຕິບັດການໃນແຂວງ Badghis ທາງພາກຕາເວັນຕົກ ຂອງປະເທດ ຖະແຫລງການສະບັບນຶ່ງຂອງເນໂຕ້ຊີ້ແຈງວ່າ ເຫດຮ້າຍດັ່ງກ່າວເກີດຂື້ນ ເມື່ອວັນສຸກຜ່ານມານີ້ໃນຂະນະທີ່ກຳລັງທະຫານເນໂຕ້ແລະອັຟການິສຖານ ກຳລັງທຳການຄົ້ນຫາທະຫານ ອາເມລິກັນສອງຄົນ ທີ່ຫາຍສາບສູນໄປເມື່ອວັນພຸດຜ່ານມາໃນຂະນະທີ່ພວກເຂົາເຈົ້າ ພະຍາຍາມໄປກູ້ເອົາ ສະບຽງແລະເຄື່ອງໃຊ້ຕ່າງໆ ທີ່ຖິ້ມລົງມາຈາກອາກາດຢູ່ໃນແມ່ນ້ຳ Marghab ເຊື່ອວ່າທະຫານອາເມລິກັນ ທັງສອງຄົນຈົມນ້ຳຕາຍ ຊາວພຸດ ຈຳນວນຫລາຍພັນຄົນໄດ້ພາກັນຢືນລຽນຕາມແຄມຖະນົນໃນວັນອາທິດມື້ນີ້ເພື່ອຕ້ອນຮັບອົງດາໄລ ລາມະຜູ້ນຳທາງດ້ານຈິດໃຈຂອງຊາວທິເບດທີ່ຊົງສະເດັດໄປຢ້ຽມຢາມວັດທິເບດ ແຫ່ງນື່ງໃນແຄວ້ນ ARUNACHAL PRADESH ທາງພາກຕາເວັນອອກສ່ຽງເໜືອ ຂອງອິນເດຍ ໃນເຂດພູເຂົາຫິມະໄລຕິດກັບຊາຍແດນຈີນ ຈີນໄດ້ສະແດງການຄັດຄ້ານຢ່າງແຂງແຮງແລະໄດ້ຮຽກຮ້ອງໃຫ້ເຈົ້າໜ້າທີ່ອິນເດຍ ເລີກລົ້ມແຜນການການຢ້ຽມຢາມນີ້ ແຕ່ພວກເຈົ້າໜ້າທີ່ລະດັບສູງຂອງອິນເດຍອັນໂຮມທັງນາຍົກລັດ ຖະມົນຕີນຳ ໄດ້ປະຕິເສດ ໂດຍກ່າວວ່າອົງດາໄລ ລາມະ ເປັນແຂກຜູ້ມີກຽດແລະ ການສະເດັດໄປຍັງວັດ TAWANG ຂອງພະອົງ ກໍເປັນເລື່ອງສາດສະໜາ ບໍ່ແມ່ນເລື່ອງການເມືອງ ຈີນແລະອິນເດຍ ເຄີຍຕໍ່ສູ້ກັນ ໃນປີ 1962 ເພື່ອຍາດເອົາແຄວ້ນ ARUNACHALPRADESH  ຊື່ງໄດ້ກາຍມາເປັນຫົວຂໍ້ຄັດແຍ້ງກັນ ລະວ່າງປະເທດທັງສອງ ຕັ້ງແຕ່ນັ້ນມາ ສະພາຕ່ຳສະຫະລັດ ໄດ້ຮັບຜ່ານດ້ວຍຄະແນນສຽງເຫັນດີຢ່າງວຸດວິດ ມາດຕາການປະຕິຮູບຢ່າງກ້ວາງຂວາງລະບົບການຮັກສາສຸຂະພາບຂອງອາເມລິກາ ຮ່າງກົດໝາຍທີ່ວ່ານີ້ ຖືກຮັບຜ່ານໃນດອນເດິກຄືນວັນເສົາຫລັງຈາກມີການອະພິປາຍກັນເປັນເວລາປະມານ 12 ຊົ່ວໂມງ ດ້ວຍຄະແນນສຽງ ເຫັນພ້ອມນຳ220 ສຽງ ຄືກາຍຄະແນນສຽງທີ່ຕ້ອງການພຽງສອງສຽງ ເທົ່ານັ້ນ ມີຜູ້ແທນຈາກພັກຣີພັບບລິກັນທ່ານນື່ງ ແຕກອອກຈາກຖັ້ນແຖວຂອງພັກຂອງຕົນ ໄປລົງຄະແນນສຽງ ເຫັນພ້ອມນຳ ສະມາ ຊິກ ພັກເດໂມແຄຣຕ219 ທ່ານ ທີ່ສະນັບສະນູນ ຮ່າງກົດ ໝາຍປະຕິຮູບ ລະບົບຮັກສາສຸຂະພາບນັ້ນ ໃນຄຳຖະແຫລງ ອອກມາຈາກທຳນຽບຂາວປະທານາທິບໍດີໂອບາມາ ໄດ້ກ່າວຊົມເຊີຍ ອັນທີ່ທ່ານເອີ້ນວ່າ ການລົງຄະແນນສຽງຄັ້ງປະວັດສາດແລະເວົ້າວ່າ ທ່ານມີຄວາມໝັ້ນໃຈວ່າ ສະພາສູງກໍຈະຮັບຜ່ານຮ່າງກົດໝາຍນີ້ ສະບັບຂອງຕົນເຊ່ນກັນ ຮ່າງກົດໝາຍປະຕິຮູບ ລະບົບຮັກສາສຸຂະພາບ ຂອງທັງສອງສະພາ ຈະຕ້ອງຖືກເອົາມາສົມທຽບແລະເຮັດໃຫ້ຖືກຕ້ອງສອດຄ່ອງກັນເສຍກ່ອນ ຈື່ງຈະສາມາດສົ່ງຕໍ່ໄປໃຫ້ປະທານາທິບໍດີເຊັນອະນຸມັດເປັນກົດໝາຍໄດ້ ລັດຖະມົນຕີການຕ່າງປະເທດຂອງສະຫະລັດທ່ານນາງ HILLARY CLINTON ອອກເດີນ ທາງໄປຢຽນຢາມພາກພື້ນຢູໂຣບແລະເອເຊຍ ໃນຕອນເຊົ້າມືດວັນອາທິດມື້ນີ້ເພື່ອສົນທະນາຫາລືກັບບັນ ດາພັນທະມິດຂອງອາເມລິກາ ກ່ຽວກັບເລື່ອງການຍັບຍັ້ງຄວາມໄຝ່ຝັນທະເຍີທະຍານທາງດ້ານນິວເຄລຍ ຂອງເກົາຫລີເໜືອກັບອິຣ່ານ ແລະເລື່ອງການນຳເອົາສະຖຽນລະພາບມາສູ່ອັຟການິສຖານ ທ່ານນາງຄລິນຕັນ ຊື່ງໃນຖານະລັດຖະມົນຕີວ່າການກະຊວງການຕ່າງປະເທດ ແມ່ນເປັນນັກການທູດລະດັບສູງສຸດຂອງສະຫະລັດນັ້ນ ຈະກ່າວຄຳປາໃສຢູ່ນະຄອນເບີລິນ ປະເທດເຢັຍລະມັນ ໃນວັນອາທິດມື້ນີ້ແລະໃນວັນຈັນມື້ອື່ນ ທ່ານນາງຈະໄປສົມທົບກັບນາຍົກລັດຖະມົນຕີເຢັຍລະມັນ ທ່ານນາງANGELA MERKEL ແລະຜູ້ນຳໂລກຄົນອື່ນໆອີກ ໃນການສະເຫລີມສະຫລອງຄົບຮອບ 20 ປີຂອງການພັງລົງຂອງກຳແພງເບີລິນ ຈາກເບີລິນ ລັດຖະມົນຕີການຕ່າງປະເທດສະຫະລັດ ຈະເດີນທາງໄປຍັງສິງກະໂປ ເພື່ອປະຊຸມກັບບັນດາລັດຖະມົນຕີການຕ່າງປະເທດຂອງຂົງເຂດເອເຊຍ ແລະປາຊີຟິກ ຫລືກອງປະຊຸມຂອງສະພາເອເພ໊ກໃນມື້ວັນພຸດ ຊື່ງຄາດວ່າການສົນທະນາຫາລືກັນຈະສຸມໃສ່ເລື່ອງເກົາຫລີເໜືອ ກອງປະຊຸມປະຈຳປີຂອງສະພາຮ່ວມມືເສດຖະກິດ ໃນ ຂົງເຂດເອເຊຍ ແປຊິຟິກ ຫລື ເອເພ໊ກ ໄດ້ເລີ່ມຂື້ນແລ້ວ ໃນວັນ ອາທິດ ມື້ນີ້ທີ່ປະເທດສິງຄະໂປ ຊຶ່ງຈະມີພວກເຈົ້າໜ້າທີ່ ອາວຸໂສ ຈາກ 21 ປະເທດເສດຖະກິດຍັກໃຫຍ່ຂອງໂລກ ມາປຶກສາຫາ ລືກັນເລຶ່ອງ ການປັບປຸງກ ານຄ້າແລະການເຕີບໂຕຂອງເສດຖະ ກິດ ໃນກອງປະຊຸມມື້ນີ້ພວກເຈົ້າໜ້າທີ່ເອເພ໊ກ ໄດ້ເວົ້າເລຶ່ອງ ການປັບປຸງ ການ ຄ້າລະວ່າງ ບັນດາປະເທດ ເລາະລຽບ ມະຫາ ສະມຸດແປຊິຟິກຂອງເຂົາເຈົ້າ ໂດຍການຫລຸດຜ່ອນເຈັ້ຍສໍຫລື ລະບຽບການດ້ານເອກກະສານ ລົງແລະເຮັດໃຫ້ວິທີດຳເນີນການ ງ່າຍຂື້ນ ນອກຈາກ ນີ້ແລ້ວພວກເຈົ້າ ໜ້າທີ່ອາວຸໂສດັ່ງກ່າວ ຍັງໄດ້ປຶກສາຫາລືກັນເລື່ອງການເຄື່ອນໄຫວ ໄປສູ່ການມີເຂດການຄ້າເສລີສຳຫລັບ ຂົງເຂດເອເຊຍແປຊິຟິກນັ້ນ ທ່ານ Michael Tay ຜູ້ອຳນວຍ ການບໍລິຫານຂອງກອງເລຂາທິການໃຫຍ່ຂອງເອເພ໊ກປະຈຳປີນີ້ກ່າວວ່າ ໂລກາ ພິວັດແມ່ນໄດ້ໃຫ້ຜົນພອຍໄດ້ ອັນຍິ່ງໃຫຍ່ແກ່ບັນດາເສດຖະກິດຂອງເອເພ໊ກ ແຕ່ທ່ານກ່າວຕໍ່ໄປວ່າວິກິດການ ການເງິນໂລກໄດ້ສະແດງໃຫ້ ເຫັນວ່າ ຍັງມີຄວາມບໍ່ທຸ່ນທ່ຽງຢ່າງໃຫຍ່ຫລວງ ທີ່ຈະຕ້ອງໄດ້ທຳການແກ້ໄຂຢູ່ ກອງປະຊຸມເອເພ໊ກ ທີ່ຈະໃຊ້ ເວລາ8 ວັນນີ້ ຈະສິ້ນສຸດລົງດ້ວຍກອງປະຊຸມ ສຸດຍອດຂອງ ຜູ້ນຳເອເພ໊ກ ໂຮມທັງປະທານາທິບໍດີບາຣັກ ໂອບາມາຊຶ່ງຈະເປັນການເດີນທາງໄປເອເຊຍ ເທື່ອທຳອິດຂອງທ່ານ ໃນຖານະປະທານາທິບໍດີ ນາຍົກລັດຖະມົນຕີຈີນ ທ່ານ WEN JIABAO ໄດ້ໃຫ້ຄຳໝັ້ນສັນຍາວ່າຈະໃຫ້ເງິນກູ້ຢືມ ຈຳນວນ 10 ຕື້$ ແກ່ຫລາຍປະເທດໃນທະວີບອັຟຟຣິກາ ໃນໄລຍະສາມປີຂ້າງໜ້າ ທ່ານ WEN ກຳລັງຢ້ຽມຢາມນະຄອນ ຫລວງ CAIRO ຂອງປະເທດອີຈິບ ເພື່ອເຂົ້າຮ່ວມກອງປະຊຸມສອງວັນວ່າດ້ວຍການຮ່ວມມື ລະວ່າງຈີນກັບອັຟຟຣິກາ ທີ່ເລິ່ມຂື້ນໃນວັນອາທິດມື້ນີ້ທີ່ເມືອງຕາກອາກາດ SHARM EL-SHEIK ແຄມທະເລແດງ ພ້ອມດຽວກັນນີ້ ທ່ານ ນາຍົກ ລມຕ ຈີນ ໄດ້ສະເນີແຜນການສຳຫລັບລົບລ້າງໜີ້ສິນໃຫ້ແກ່ພວກປະເທດອັຟຟຣິກາທີ່ທຸກທີ່ສຸດ ຈຳນວນນື່ງ ແລະໃຫ້ຄຳໝັ້ນສັນຍາວ່າ ຈະສ້າງໂຄງການພະລັງງານສະອາດແຫ່ງໃໝ່ຂື້ນອີກ 100 ແຫ່ງ ໃນທົ່ວທະວີບອັຟຟຣິກາ ບັນດາຜູ້ນຳ ຈາກ 49 ປະເທດອັຟຟຣິກາກຳລັງປະກອບສ່ວນໃນກອງປະຊຸມດັ່ງກ່າວ ເພື່ອຫາລືກັນເລື່ອງການຮ່ວມມືທາງດ້ານເສດຖະກິດແລະການເມືອງກັບຈີນ ບັນດາບໍລິສັດຈີນ ໄດ້ໄປລົງທືນເປັນຈຳນວນຫລາຍຕື້$ແລ້ວຢູ່ໃນອັຟຟຣິກາ ເພື່ອສະໜອງຄວາມຕ້ອງ ການດ້ານວັດຖຸດິບຂອງຈີນ ການຄ້າລະວ່າງຈີນກັບອັຟຟຣິກາໄດ້ທະວີຂື້ນຢ່່າງຫລວງ ຫລາຍໃນໄລຍະຫ້າປີຜ່ານມານີ້ ທ່ານ Yukio Hatoyama ນາຍົກລັດຖະມົນ ຕີຍີ່ປຸ່ນ ໄດ້ຮຽກຮ້ອງ ໃຫ້ລັດຖະບານ ທະຫານມຽນມາປ່ອຍຕົວ ຜູ້ນຳຝ່າຍຄ້ານ ຂອງມຽນມາ ທ່ານນາງອອງຊານຊູຈີ ກ່ອນການ ເລຶອກຕັ້ງ ໃນປີໜ້ານີ້ ໂດຍກ່າວວ່າ ລັດຖະບານໂຕກຽວ ພ້ອມທີ່ ຈະໃຫ້ຄວາມຊ່ວຍເຫລືອ ເພີ່ມອີກຖ້າຫາກວ່າການ ປະຕິຮູບ ປະຊາທິປະໄຕ ມີຄວາມກ້າວໜ້າ ໃນການປຶກສາຫາລືກັນກັບ ນາຍົກລັດຖະມົນຕີມຽນມາ ທ່ານ Thien Sien ທີ່ກຸງໂຕກຽວ ເມື່ອວັນເສົາວານນີ້ ທ່ານຮາໂຕຢາມາ ກ່າວວ່າມັນເປັນເລຶ່ອງສຳຄັນ ທີ່ສຸດ ທີ່ລັດຖະບານທະ ຫານມຽນມາຕ້ອງປ່ອຍຕົວ ທ່ານນາງ ອອງຊານ ຊູຈີພ້ອມກັບພວກນັກໂທດ ການເມືອງ ຄົນອື່ນໆ ກ່ອນ ການເລຶອກຕັ້ງ ທີ່ຈະມີຂື້ນໃນປີ 2010